**Uzziņa par tiesību akta projektu Vadības komitejas sēdei**

*12.09.2019.*

|  |  |  |
| --- | --- | --- |
| № | Sniedzamā informācija | Informācija par projektu |
|  | Likumprojekts „Izslēdzošā ieskaita likums” | |
|  | Projekta izstrādes nepieciešamības pamatojums | Likumprojekta „Izslēdzošā ieskaita likums”izstrādes mērķis ir radīt izslēdzošā ieskaita tiesisko režīmu atvasināto finanšu instrumentu un finanšu instrumentu pirkuma ar atpakaļpirkuma vai atpakaļpārdevuma nosacījumiem (*repo*) darījumiem un nodrošināt izslēdzošā ieskaita piemērošanu, nostiprinot tā vispārīgos principus, tādējādi veicinot finanšu instrumentu tirgus attīstību Latvijā.  Likumprojekts vienlaicīgi nodrošinās Latvijai lielāku iespēju saņemt pozitīvu atzinumu no Starptautiskās Mijmaiņas un Atvasināto Finanšu Instrumentu Asociācijas (*International Swaps and Derivatives Association jeb* ISDA), kas veicinātu minētā tirgus attīstību mūsu valstī.  No likumprojekta izrietošie mērķi ir:   * nodrošināt finanšu tirgus stabilitāti, ierobežojot sistēmisko risku, ko varētu radīt tiesiskās aizsardzības, maksātnespējas vai likvidācijas process pret kādu tirgus dalībnieku; * aizsargāt izslēdzošā ieskaita līguma puses, ja tiek veikts tiesiskās aizsardzības, maksātnespējas vai likvidācijas process attiecībā uz kādu no tām. |
|  | Vadības darba plāna uzdevuma numurs un tā izpildes termiņš (ja nepieciešams) | Ar 2019. gada 7. maija rīkojumu Nr. 210 apstiprinātās “Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” uzdevums Nr. 017, pasākums Nr. 17.1. rīcības plāna pasākums Nr. 3.a). |
|  | Projekta īss saturs | Likumprojekts paredzēs noteikt izslēdzošā ieskaita jēdzienu, subjektus, kvalificētos finanšu darījumus, kam šis regulējums piemērojams, kā arī izslēdzošā ieskaita piemērošanas procesu, tajā skaitā:   1. Likumprojekta aprakstīs izslēdzošā ieskaita tiesiskā regulējuma sistēmu un likumprojekta attiecības ar citu likumu tiesisko regulējumu izslēdzošā ieskaita piemērošanā. 2. Likumprojekts strikti un precīzi uzskaitīs subjektu loku, uz ko attiecināms izslēdzošā ieskaita režīms, jo izslēdzošā ieskaita regulējums paredz atkāpes no vispārpiemērojamajām tiesiskās aizsardzības, maksātnespējas un likvidācijas procesa normām. 3. Likumprojekts aprakstīs izslēdzošā ieskaita mehānismu un vispārīgus izslēdzošā ieskaita pamata principus. 4. Likumprojekts definēs kvalificētos finanšu darījumus un regulēs Finanšu un kapitāla tirgus komisijas tiesības noteikt kādu darījuma veidu par kvalificēto finanšu darījumu papildus tiem, kas noteikti likumprojektā. 5. Lai jaunais izslēdzošā ieskaita režīms nodrošinātu efektīvu izslēdzošā ieskaita līgumu piemērošanu, nacionālajā likumdošanā likumprojekts paredzēs atzīt tā normas kā prevalējošs pār spēkā esošajām tiesību normām attiecībā uz tiesiskās aizsardzības, maksātnespējas un likvidācijas procesu. Tāpat likumprojekta paredzēs atsevišķu tiesiskās aizsardzības, maksātnespējas un likvidācijas procesu regulējošo tiesību normu nepiemērošanu izslēdzošā ieskaita gadījumā. |
|  | Iespējamie risinājuma varianti (ja nepieciešams) | Neizstrādās atsevišķu likumu, bet regulējumu par izslēdzošo ieskaitu atvasinātajiem finanšu instrumentiem iekļaut kādā no jau spēkā esošajiem tiesību aktiem, piemēram, Maksātnespējas likumā, Finanšu instrumentu tirgus likumā vai Finanšu nodrošinājuma likumā. |
|  | Par projektu nosakāmā atbildīgā amatpersona | Finanšu ministrijas Finanšu tirgus politikas departamenta direktore Aija Zitcere |
|  | Nosakāmais projekta sagatavotājs (ja nepieciešams) | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas jurists Gunvaldis Davidovičs |
|  | Darba grupas vadītājs un iespējamais sastāvs (ja nepieciešams) | Darba grupa nav nepieciešama. |
|  | Sabiedrības līdzdalība | Uzziņa tiks publicēta Finanšu ministrijas tīmekļa vietnē sadaļā “Sabiedrības līdzdalība”, kurā noteiktais termiņš sabiedrības līdzdalībai ir 30.09.2019. Sabiedrības pārstāvji varēs līdzdarboties likumprojekta izstrādē, sniedzot atzinumu par to pēc izsludināšanas Valsts sekretāru sanāksmē.  Likumprojekta „Izslēdzošā ieskaita likums”izstrādes gaitā Finanšu ministrijā 2018. un 2019. gadā tika rīkotas sanāksmes ar iesaistītajām personām un iestādēm, tajā skaitā, no Tieslietu ministrijas, Latvijas Bankas, Valsts kases, Maksātnespējas kontroles dienesta, Finanšu un kapitāla tirgus komisijas un Finanšu nozares asociācijas, kuras līdz sniedza savu viedokli par likumprojekta konceptuālo ietvaru. Tāpat 2018.gada nogalē iesaistīto pušu darba grupas sanāksmē Latvijā klātienē piedalījās arī ISDA eksperts. |
|  | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Juridiskais departaments, Finanšu un kapitāla tirgus komisija. |
|  | Saskaņošanas termiņš | Nosūtīt iekšējai saskaņošanai: 01.06.2020.  Saskaņošanas termiņš: 15.06.2020. |
|  | Prognozējamā projekta finansiālā ietekme uz valsts budžetu | Projektā noteiktais regulējums neradīs ietekmi uz valsts budžetu. |
|  | Tiesību akta pieņemšanas kalendārais plāns | Izsludināt VSS līdz: 01.09.2020.  Iesniegt MK līdz: 31.12.2020. |
|  | Uzziņas sagatavotāja | Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas jurists Gunvaldis Davidovičs  Tālrunis, e-pasts: 67083931, gunvaldis.davidovics@fm.gov.lv |
|  | | |

Uzziņu iesniedza: Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas jurists Gunvaldis Davidovičs (tālrunis, e-pasts: 67083931, gunvaldis.davidovics@fm.gov.lv)

Uzziņa iesniegta: 12.09.2019.